במועדון מתקיימות פעולות מגוונות, המיועדות לקשישים יוצאי אתיופיה, המתגוררים ביפו ג' ובשכונת נווה גולן.
בין הפעילויות, שיעורי עברית, חוגים שונים, ביניהם חוגי אמנות, התעמלות, ועוד, וגם גינה קהילתית, שאותה החברים מטפחים במסירות רבה. הקשישים יוצאים לטיולים בארץ, לומדים להכיר מוכרות ידועים, שלא זכו עדיין לבקר בהם, מקיימים מסיבות לקראת חגים וימי הולדת משותפים. בחלק מהפעילויות משתתפים תלמידי בית ספר התיכון צייטלין, הבאים להנעים לקשישים את זמנם, לתעד סיפורי חיים וללמוד מעט על מנהגי העדה.
במועדון רשומים 85 חברים, מתוכם 60 חברים קבועים ופעילים. בנוסף לפעילויות הקשישים מגיעים למקום בשעות היום למפגש עם חברים, צפייה בטלוויזיה בשפה האמהרית, משחקי קלפים, ושתייה קפה. כמו כן, במועדון ניתן שירות של קבלת קהל, המיועד לכלל הקשישים המתגוררים תל אביב-יפו.
הקשישים, חברי המועדון, זוכים לליווי פרטני בחיי היום יום, עזרה במימוש זכויות, סיוע במילוי טפסים, עזרה בבירור מול אגפים שונים בעירייה, ליווי לביטוח הלאומי, לקופות חולים, ועוד. מתנדבות מסייעות לקשישים בתחומים השונים.